— Ці то помнік мяняць, ці проста выбіць на існуючым другое імя... І побач два помнікі не паставіш. Значна лепш захаваць прах у калумбарнай нішы, дзе і партрэт, і імя, і паставіць яе можна ў любым месцы ўчастка. У Польшчы, напрыклад, 30 крэматорыяў, у кожным ваяводстве свой. У Чэхіі з амаль такой жа колькасцю насельніцтва, як і ў Беларусі, — 36 крэматорыяў. А ў нас — адзін. Нашы людзі таксама калі-небудзь усвядомяць неабходнасць крэмацыі. Яшчэ два гады таму мы крэміравалі каля 25 % памерлых, цяпер ужо палову. Гадоў праз 20—30, думаю, дакладна будзем крэміраваць 90 % памерлых.